Gość: Wasz Marjanek
IP: *.dip.t-dialin.net
05.06.05, 08:35
Wszyjstko sie krynci – abo 5 „Extra szychta”.
To ech je jusz w doma.
Pomalu robiolo sie jasno, jak my przisli do dom. Pionto – kolyjno „Ekstra
szychta” , kero my tukej , w „wynglowym gorczku” – jak godo sie u nos na
Zaglymbie Ruhry – w ta nocka mogli przazyc.
A atrakcji bolo do diobla.
We ponad 35 mjejscach, od Duisburga az pod Witten – pokozaly sie nasze
objekty kultury przemyslowej, juzajs z nojlepszy strony.
Choc pogoda niy bardzo chciala nom pomoc – bolo dojsc zimno, a lot czasu do
czasu popadalo i trocha – to ni przeszkodzalo to setkom – ach powjym
dziesiontkom tysiyncy, coby brac udzial w imprezach tegorocznyj nocy kultury
przemyslowyj.
Dlo modych i starych, bajtli i dziolszkow – kozdy mog sie znolyjsc cojsik
ciekawego.
Na kopalni „Nachtigall” we Witten – mozna sie bolo prziglondac – a i
ciekawych opowiastek posuchac – jak sapie staro parowo maszyna wyciongowo. A
dziecka cisly sie, coby sie moc sjechac bankom wonskotorowom, kero kejsik
wodziola sztymple do staryj – jusz zawartyj gruby.
Wto chciol, mog sie dac powozic szifami kere kejsik stoly na kanale kole
sluzy i pilnowaly coby bol porzondek ( Barka policyjno), a i coby sie cojsik
niy zapololo (barka strazy pozarnyj).
Szlo sie tysz polazic po historycznyj sluzie wyporowyj (na keryj lotwarciu
ponad sto lot tymu, bol der Kajzer Wilus osobiscie) – w muzyjalnym kompleksie
w Henrichenburgu-Waltrop.
Wto jusz dalij chciol sie pologlondac wodne atrakcje – tymo stolo otwarte
muzyjum zeglugi srodlondowy w Duisburgu, kaj szlo sie obejrzec niy ino stare
barki, ale i jak downij budowali kanaly, jak dzialo nojwiynkszy port barkowy
w Europie (Duisburg-Ruhrport), a i wiela inkszych rzeczy.
Fto sie interesowol sztukom iluminacji – tego pocionglo do Unny. Tak we
starym browarze – Lindenbrauerei – mo swoj sic mjyndzynarodowe cyntrum sztuki
swiatla – abo iluminacji.
A pjyknie kolorowym swiatlym iluminowano huta i koksownia, szlo sie obejrzec
w Oberhausen.
A o grubie i koksowni Zollverein w Essen – zabytku z listy swiatowego
spadku kultury UNESCO – njy byda jusz wspominol.
Do tego zwiedzanio, bolo jeszcze kupa inkszych atrakcji. Kupa muzyki – lod
choralny dlo starszy generacji, aze do popu – dlo tych modszych rocznikow.
A i jodla bolo wszyndzei duzo – coby „szychcioze”nie pomarli z glodu.
Wusztlik ze zymftym i zymlom, a do tego piwko , zawsze robiom dobrze.
A tym, kerzy sie chcom spytac – jak szlo taki kyns Regionu lobejrzec w tak
ktotki czas – chca pedziec, co na karta uczestnictwa we „Szychci” szlo
jezdzic wszyjstkiymi tramwajami, banom i autobusami, a do tego ekstra
liniami, kere kursowaly mjyndzy atrakcjami kere boly trocha dalij od
normalnych przistankow. Tak co auto mog ejs lostawic w doma, abo na parkingu.
To tyla o Extra szychcie.
Kej bydymy mogli take szychty robic i mjyndzy Gliwicami a Maslowicami ?
Mozno jeszcze w tym wieku.
Pyrsk !
Wasz Marjanek
PS: A w prziszly szlustydziyn juzajs atrakcjo. W nojnizyj polozony sali
koncertowyj na swiecie – bo na podszybiu 1020 metrow pod ziemiom,bydom – jak
jusz od dwoch lot tradycyjnie – koncerty fortypianowe i jazzowe. Ale o tym w
przyszlym tydniu.
4a2
szl_Latn lit_Latn unk szl_Latn szl_Latn szl_Latn szl_Latn szl_Latn slk_Latn szl_Latn pol_Latn pol_Latn szl_Latn szl_Latn pol_Latn szl_Latn nso_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn tsn_Latn szl_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn pol_Latn dan_Latn luo_Latn szl_Latn szl_Latn szl_Latn pol_Latn ilo_Latn